રાત્રે અહીંની ઇચ્છાબેન વાડીમાં તમામ લોકો માટે રહેવાની જમવાની વ્યવસ્થા કરાઈ હતી. સ્વયંસેવકો ભોજન પીરસતા હતા ત્યારે વાતમાંથી વાત નીકળતા ખબર પડી કે આમાના સિકંદર નામના યુવાનનો આજે જન્મ દિવસ છે. સ્વયંસેવકોએ બજારમાંથી તરત જ કેક મંગાવી અને સિકંદરને સરપ્રાઈઝ બર્થ-ડે પાર્ટી આપી. સ્વયંસેવકોના બંધુત્વની આ ભાવનાએ સિકંદરને ગળગળો કરી દીધો અને તે માત્ર એટલું જ બોલી શક્યો કે “આ દિવસ મને જિંદગી ભર યાદ રહેશે.”